Այսօրվա դատական նիստին ցուցմունք տվեց Քննչական կոմիտեի Երևան քաղաքի Էրեբունի և Նուբարաշեն վարչական շրջանների քննչական բաժնի պետ Էդուարդ Սիրականյանը: Վերջինս նշեց, որ քրեական գործի հանգամանքներին ծանոթանալով՝ ակնհայտ է դարձել, որ մեղադրյալ Սոս Գասպարյանի արարքում առկա են քրեական օրենսգրքի 116-րդ հոդվածի տարրեր: Այս հարցով անգամ քննարկում է եղել, սակայն ի վերջո իր որոշմամբ գործի նախաքննությունն ավարտվեց, ու այն դատարան է ուղարկվել 112-րդ հոդվածով, այսինքն՝ այն հոդվածով, որով հարուցվել էր ի սկզբանե: